वैश्विक बाजारों में मजूबत रुख के बीच सटोरियों के सौदे बढ़ाने से आज स्थानीय वायदा कारोबार में चांदी 0.12 प्रतिशत बढ़कर 38,720 रुपये प्रति किलोग्राम हो गई। मल्टी कमोडिटी एक्सचेंज में मार्च डिलिवरी की चांदी 48 रुपये यानी 0.12 प्रतिशत बढ़कर 38,720 रुपये प्रति किलोग्राम हो गई। इसमें 1,280 लॉट का कारोबार हुआ। इसी तरह, मई डिलिवरी 35 रुपये यानी 0.09 प्रतिशत के साथ 39,189 रुपये प्रति किलोग्राम हो गई। इसमें 72 लॉट का कारोबार हुआ। बाजार विश्लेषकों ने कहा कि डॉलर के कमजोर रहने से वैश्विक बाजार में सकरात्मक रुख और सटोरियों के सौदे बढ़ाने से चांदी वायदा में तेजी रही। वैश्विक स्तर पर सिंगापुर में चांदी 0.36 प्रतिशत बढ़कर 16.90 डॉलर प्रति औंस रही।